rejauldu/bengali-wikipedia huggingface dataset:
লিংকন হোম ন্যাশনাল হিস্টরিক সাইট হলো মার্কিন যুক্তরাষ্ট্রের ইলিনয় অঙ্গরাজ্যের স্প্রিংফিল্ড শহরে অবস্থিত সাবেক রাষ্ট্রপতি আব্রাহাম লিংকন এর বাড়ি। এখানে লিংকন ১৮৪৪ হতে ১৮৭১ পর্যন্ত বাস করেন। বর্তমানে এই বাড়িটির চার পাশের ৪ ব্লক এলাকাকে লিংকনের স্মারক জাদুঘর হিসাবে সংরক্ষণ করা হয়েছে।  লিংকন ও তার স্ত্রী মেরি টড লিংকন ১৮৪৪ সালে বাড়িটি কিনেন। এটি লিংকনের মালিকানার একমাত্র গৃহ। এর অবস্থান ৮ম ও জ্যাকসন স্ট্রীটের কোনায়। দ্বিতল বাড়িটিতে ১২টি কক্ষ আছে। এখানে থাকার সময়ে ১৮৪৬ সালে লিংকন মার্কিন কংগ্রেসে এবং ১৮৬০ সালে মার্কিন রাষ্ট্রপতি নির্বাচনে জয়ী হন।  এই বাড়ি, এবং লিংকনের সমাধিকে ১৯৬০ সালের ১৯শে ডিসেম্বর জাতীয় ঐতিহাসিক স্থান হিসাবে মার্কিন সরকার স্বীকৃতি দেয়। ১৯৬৬ সালের অক্টোবর ১৫ তারিখে এটিকে মার্কিন জাতীয় ঐতিহাসিক স্থানের তালিকায় যোগ করা হয়। লিংকনের এই গৃহ এবং পার্শ্ববর্তী এলাকাকে ১৯৭১ সালের ১৮ই আগস্ট তারিখে মার্কিন জাতীয় ঐতিহাসিক পার্ক এলাকা বলে ঘোষণা দেয়া হয়। The National Parks: Index 2001–2003. Washington: U.S. Department of the Interior. The NPS website for the park lists 1972; however the printed reference and the National Register listing both confirm 1971 as the establishment date. মার্কিন জাতীয় পার্ক সার্ভিস বর্তমানে এর দেখা শোনা করে থাকে। লিংকনের বড় ছেলে রবার্ট লিংকনের ইচ্ছা অনুসারে এই বাড়ি ও পার্শ্ববর্তী পার্কে বিনামূল্যে প্রবেশ করা যায়।   ছবি    তথ্যসূত্র   বিষয়শ্রেণী:আব্রাহাম লিংকন
আহমাদ আবদুল্লাহজাদে (; জন্মঃ ৬ মে ১৯৯৩‎) একজন ইরানী পেশাদার ফুটবলার যিনি বর্তমানে ইরানি ফুটবল ক্লাব ফোলাদ এর হয়ে খেলেন।   ক্লাব ক্যারিয়ার  আবদুল্লাহজাদে ফোলাদের হয়ে কিশোর বয়সে ফুটবল জীবন শুরু করেন। পরবর্তীতে মাজিদ জালালীর অধীনে ফোলাদের মূলদলে সুযোগ পান। ২০১৪-১৫ মৌসুমে ট্রাক্টোর সাজি'র বিপক্ষে ফোলাদের হয়ে অভিষেক হয়।    আন্তর্জাতিক ক্যারিয়ার  তিনি ২০১০ এএফসি অনূর্ধ্ব-১৬ চ্যাম্পিয়েন্সিপে ইরানের হয়েেটি ম্যাচ খেলে। এছাড়াও তিনি অনূর্ধ্ব-২০ দলের হয়ে ২০১২ এএফসি অনূর্ধ্ব-১৬ চ্যাম্পিয়েন্সিপে প্রতিনিধিত্ব করেন। ২০১৪ সালের ৩ অক্টোবরে পর্তুগালে অনুষ্ঠিত জাতীয় দলের ক্যাম্পে ডাক পান। ২০১৭ সালের ৫ অক্টোবর টোগো'র বিপক্ষে ম্যাচের মাধ্যমে জাতীয় দলে তার অভিষেক ঘটে। ২০১৮ সালের মে'তে বিশ্বকাপের জন্য প্রাধমিক স্কোয়াডে ডাক পান।    অর্জন    ফোলাদ    ইরানীয়ান প্রো লীগ (১) : ২০১৩-১৪   তথ্যসূত্র   বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর ইরানি পুরুষ ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ইরানের আন্তর্জাতিক ফুটবলার
লালু মাস্তান হল এ জে মিন্টু পরিচালিত ১৯৮৭ সালের বাংলাদেশী মারপিটধর্মী নাট্য চলচ্চিত্র। ছবিটির কাহিনি লিখেছেন মোতালেব হোসেন, চিত্রনাট্য লিখেছেন এ জে মিন্টু ও সংলাপ লিখেছেন ছটকু আহমেদ। এতে শ্রেষ্ঠাংশে অভিনয় করেছেন শাবানা, জসিম, প্রবীর মিত্র, আজিম ও আনোয়ারা। ১২তম জাতীয় চলচ্চিত্র পুরস্কারে এ জে মিন্টু শ্রেষ্ঠ পরিচালক বিভাগে পুরস্কার লাভ করেন।  কুশীলব  শাবানা - রিনা  জসিম - রাজু/লালু  প্রবীর মিত্র - ইনস্পেক্টর মাহমুদ  আজিম - মাসুদ হোসেন  আনোয়ারা - রাজুর মা  আনোয়ার হোসেন - রাজুর চাচা  আহমেদ শরীফ - তালুকদার  দিলদার - ট্যাবলেট  শওকত আকবর -   জাহানারা ভূঁইয়া - রিনার মা  সুলতানা - মায়া  সঙ্গীত লালু মাস্তান চলচ্চিত্রের সঙ্গীত পরিচালনা করেছেন আলম খান এবং তার সহকারী ছিলেন গোপী বল্লভ। গীত রচনা করেছেন মনিরুজ্জামান মনির, ছটকু আহমেদ, ও মোতালেব হোসেন। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, সৈয়দ আব্দুল হাদী, শাম্মী আখতার ও শামীমা ইয়াসমিন দীবা।  গানের তালিকা  পুরস্কার ১২তম জাতীয় চলচ্চিত্র পুরস্কার  বিজয়ী: শ্রেষ্ঠ পরিচালক - এ জে মিন্টু  তথ্যসূত্র  বহিঃসংযোগ     বিষয়শ্রেণী:১৯৮৭-এর চলচ্চিত্র বিষয়শ্রেণী:আলম খান সুরারোপিত চলচ্চিত্র বিষয়শ্রেণী:এ জে মিন্টু পরিচালিত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র
কালিকা পুরাণ () (খ্রিস্টীয় দশম শতাব্দী) একটি হিন্দু ধর্মগ্রন্থ। অষ্টাদশ উপপুরাণের অন্যতম। প্রাপ্ত পাঠটিতে ৯৮টি অধ্যায় ও ৯০০০ শ্লোক রয়েছে। এটি কালী ও তাঁর কয়েকটি বিশেষ রূপের (যথা, গিরিজা, ভদ্রকালী ও মহামায়া) উদ্দেশ্যে রচিত একমাত্র গ্রন্থ। এই পুরাণে কামরূপ তীর্থের পর্বত ও নদনদী এবং কামাখ্যা মন্দিরের বিস্তারিত বর্ণনা পাওয়া যায়। কালী, কামাখ্যা ও দুর্গা সহ বিভিন্ন দেবীর পূজাপদ্ধতি এই পুরাণে লিপিবদ্ধ আছে। সেই কারণে এটি হিন্দুধর্মের শাক্ত শাখার ধর্মগ্রন্থ। সম্ভবত এই গ্রন্থ কামরূপ (বর্তমান অসম) বা বঙ্গদেশে লিখিত হয়েছিল। এই পুরাণ একটি গুরুত্বপূর্ণ শাস্ত্রগ্রন্থ। কারণ, অপেক্ষাকৃত আধুনিক কালের "নিবন্ধ" (স্মার্ত) লেখকগোষ্ঠী এটিকে শাক্তধর্মের একটি প্রধান ধর্মগ্রন্থ বলে উল্লেখ করেছেন।Hazra, R.C. (1962, reprint 2003). The Upapuranas in S. Radhakrishnan (ed.) The Cultural Heritage of India, Vol.II, Kolkata:The Ramakrishna Mission Institute of Culture, , p.280 এই পুরাণে বেশ কিছু পূর্বপ্রচলিত পৌরাণিক উপাখ্যানেরও উল্লেখ রয়েছে। এই পুরাণ সেই সব বিরল হিন্দু ধর্মগ্রন্থের একটি যেখানে "হিন্দু" শব্দটি পাওয়া যায়।  কালিকা পুরাণের সবচেয়ে পুরনো মুদ্রিত সংস্করণটি হল ১৯০৭ সালে প্রাকশিত বোম্বাই ভেঙ্কটেশ্বর প্রেস সংস্করণটি। এরপর ১৯০৯ সালে কলকাতার বঙ্গবাসী প্রেস থেকে এর প্রথম মুদ্রিত বাংলা সংস্করণ প্রকাশিত হয়।   পাদটীকা    বহিঃসংযোগ   Contents of 18 Puranas and a list of Upapuranas (lesser Puranas)   বিষয়শ্রেণী:হিন্দু ধর্মগ্রন্থ বিষয়শ্রেণী:পুরাণ বিষয়শ্রেণী:শাক্তধর্ম বিষয়শ্রেণী:পশুবলি
ম্যাসনসিং সাংমা একজন ভারতীয় রাজনীতিবিদ এবং জাতীয়তাবাদী কংগ্রেস পার্টির সদস্য। সাংমা দক্ষিণ গারো পাহাড় জেলার চকপট আসন থেকে মেঘালয় বিধানসভার সদস্য ছিলেন। Masonsing Sangma (NCP) wins in ChokpotMy Neta   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মেঘালয়ের ভারতীয় জাতীয় কংগ্রেসের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মেঘালয়ের জাতীয়তাবাদী কংগ্রেস পার্টির রাজনীতিবিদ বিষয়শ্রেণী:মেঘালয় বিধানসভার সদস্য ২০০৩-২০০৮ বিষয়শ্রেণী:মেঘালয় বিধানসভার সদস্য ২০০৮-২০১৩ বিষয়শ্রেণী:মেঘালয় বিধানসভার সদস্য ১৯৯৩-১৯৯৮
রোহিণীকুমার কর (? - ১৯২১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। অসহযোগ আন্দোলনের সময় পুলিসের প্রহারে মারা যান।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬৭৭,   জন্ম রোহিণীকুমার করের জন্ম চট্টগ্রাম জেলার  সন্দ্বীপের হরিশপুরে।  তথ্যসূত্র   বিষয়শ্রেণী:১৯২১-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:ভারতের স্বাধীনতা আন্দোলন বিষয়শ্রেণী:২০শ শতাব্দীর রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
ক্লাসিক হলো ২০১৬ সালের একটি নেপালি ভাষার প্রণয়ধর্মী চলচ্চিত্র। চলচ্চিত্রটি পরিচালনা করেছেন দীনেশ রাউত এবং প্রযোজনা করেছেন সুবাশ গিরি। এতে আরিয়ান সিগডেল এবং নম্রতা শ্রেষ্ঠা প্রধান চরিত্রে অভিনয় করেছেন। চলচ্চিত্রটি সুবাশ এন্টারটেইনমেন্ট এবং আরিয়ান সিগডেল এন্টারটেইনমেন্টের সহযোগিতায় নির্মিত হয়েছে। এখানে দৃষ্টি প্রতিবন্ধী লিডসের প্রেমের গল্প চিত্রায়ন করা হয়েছে।   শ্রেষ্ঠাংশে    সামায় চরিত্রে আরিয়ান সিগডেল  ড্রিস্টি চরিত্রে নম্রতা শ্রেষ্ঠা   রোমি ঝিমিরে  সুশীল কাফল  শিশির রানা  প্রিয়াঙ্কা কার্কী  অমিতেশ শাহ  দয়াহাং রায়  বিশ্ব বাসনেট  সুনীল রাওয়াল  সামুনা কেসি  সুশীল কাফল   পটভূমি  ক্লাসিক চলচ্চিত্রে প্রধান দুই অন্ধ চরিত্র আরিয়ান সিগডেল (সাম্য) এবং নম্রতা শ্রেস্তা্য (ড্রিস্তি) মধ্যে একটি সঙ্গীত প্রেম কাহিনী দেখানো হয়েছে। ক্লাসিক এমন একটি সঙ্গীত যাত্রার মাধ্যমে নিয়ে যায় যারা তাদের জীবনে ভালোবাসা, টুইস্ট এবং অস্থিরতা, সাফল্য এবং ব্যর্থতা‌র মধ্যে দিয়ে যায়। অন্ধ আশ্রমের একজন উচ্চাকাঙ্ক্ষী নারী গায়িকা দ্রিস্তি একজন ব্যান্ড শিল্পী সাম্যের সাথে দেখা করেন, দৃষ্টিশক্তি হারানোর পর তিনি আশ্রমের অংশ হয়ে উঠেন। তার প্রতিভাকে বিশ্বাস করে, সাম্য তাকে একটি সহায়ক কাজ দেয় এবং তার কর্মজীবন শুরু করে।   অভ্যর্থনা  চলচ্চিত্রটি ইন্টারনেট মুভি ডেটাবেজে ৮ জন পর্যালোচকের পর্যালোচনার উপর ভিত্তি করে ১০ এর মধ্যে ৬.১ তারকা রেটিং পেয়েছে। ৯৪% শতাংশ গুগল অনুসন্ধান ব্যবহারকারীরা চলচ্চিত্রটিকে পজিটিভ অনুমোদন রেটিং দিয়েছেন।  পুরস্কার  +পুরস্কার এবং মনোনয়নের তালিকা অনুষ্ঠান বিভাগ প্রাপক ফলাফল অষ্টম ডেসাইন পুরস্কার ২০১৬ সেরা গায়ক যুবরাজ চৌলগাই   সেরা সম্পাদক সুরেন্দ্র পাউদেল  সেরা অভিনেতা আরিয়ান সিগডেল  সেরা অভিনেত্রী নম্রতা শ্রেষ্ঠা  সেরা চলচ্চিত্র সুবাশ এন্ট।    তথ্যসূত্র    বহিঃসংযোগ     বিষয়শ্রেণী:নেপালি চলচ্চিত্র বিষয়শ্রেণী:২০১৬-এর চলচ্চিত্র বিষয়শ্রেণী:নেপালি ভাষার চলচ্চিত্র
অসম অয়েল কোম্পানি লিমিটেড ১৯০১ সালে ডিগবয় তেল শোধনাগার স্থাপন করেছিল। ইন্ডিয়ান অয়েল কর্পোরেশন লিমিটেড (আইওসি) ১৯৮১ সাল থেকে অসম অয়েল কোম্পানি লিমিটেডের তেল শোধনাগার ও বিপণন ব্যবস্থার পরিচালনা গ্রহণ করে এবং পৃথক বিভাগ তৈরি করে। এই বিভাগে শোধনাগার এবং বিপণন উভয় ব্যবস্থা আছে। ডিগবয় তেল শোধনাগারে তেল পরিশোধন ক্ষমতা ছিল ০.৫০ এমএমটিপিএ (প্রতি বছর মিলিয়ন মেট্রিক টন)। ১৯৯৬ সালের জুলাই মাসে তেল শোধনাগারের আধুনিকায়নের মাধ্যমে রিফাইনারির পরিশোধন ক্ষমতা ০.৬৫ এমএমটিপিএ-তে বৃদ্ধি পেয়েছিল। ১৯৯৯ সালে ১,৭০,০০০ টিপিএ ক্ষমতার নতুন বিলম্বিত কোকিং ইউনিট চালু করা হয়েছিল। মাইক্রোক্রিস্টালাইন মোম উৎপাদন বৃদ্ধির জন্য একটি নতুন সলভেন্ট ডাইভ্যাক্সিং ইউনিট স্থাপন করা হয়েছিল এবং ২০০৩ সালে এটি চালু করা হয়েছিল। ২০০২ সালে ডিজেলের মান উন্নত করার জন্য তেল শোধনাগারটি হাইড্রোট্রিটার-ইউওপি স্থাপন করেছে। আধুনিকায়নের পরে এমএসকি ইউনিট চালু করা হয়েছে। তেল শোধনাগার একটি নতুন টার্মিনাল ২০১৬ দ্বারা সম্পন্ন করা হবে বলে আশা করা হয়।  ইতিহাস ডিগবয় তেল শোধনাগার ভারতের তেল শিল্পের জন্মস্থান হিসাবে পরিচিত। এটি ১১ ই ডিসেম্বার ১৯০১ সালে চালু করা হয়েছিল। এটি এশিয়ার প্রথম তেল শোধনাগার এবং এখনও সবচেয়ে পুরনো কর্মক্ষম তেল শোধনাগারগুলির মধ্যে একটি। ১৮৬৭ সালে  ডিগবয় এলাকায় রেলওয়ে লাইন স্থাপন করার সময় খনিজ তেলের খনিটি দুর্ঘটনাক্রমে আবিষ্কৃত হয়। এটি তিনসুকিয়া জেলার ঘন তরল হিসাবে মাটির গভীর থেকে বেরিয়ে আসে। ১৮৮২ সালে তেলের জন্য খনন শুরু হয় এবং ১৯০১ সালে ডিগবয়তে শোধনাগারটি স্থাপিত হয়।  তথ্যসূত্র  বহিঃসংযোগ Digboi Refinery - Our Second Century Article on Discover Far East  বিষয়শ্রেণী:ভারতের তেল শোধনাগার বিষয়শ্রেণী:১৯০১-এ ভারতে প্রতিষ্ঠিত বিষয়শ্রেণী:আসাম ভিত্তিক কোম্পানি
সিনথিয়া লেনন (জন্ম ১০ সেপ্টেম্বর ১৯৩৯) ছিলেন গায়ক জন লেনন এর সাবেক স্ত্রী। লিভারপুল কলেজ অব আর্ট এ পড়াশোনা করার সময় তাদের মধ্যে সম্পর্ক হয় Lennon (2006) p16Lennon (2006) p15। ১৯৬২ সাল থেকে ১৯৬৮ সাল পর্যন্ত তারা বিবাহিত ছিলেন। সিনথিয়ার গর্ভে জন লেনন এর পুত্র জুলিয়ান লেনন এর জন্ম হয়।   তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:২০১৫-এ মৃত্যু বিষয়শ্রেণী:ইংরেজ লেখিকা বিষয়শ্রেণী:ব্রিটিশ লেখিকা বিষয়শ্রেণী:ইংরেজ নারী কবি
আল-নাতাহ (আরবি االنطاه) হলো উত্তর পশ্চিম সৌদি আরবের খায়বার ওয়াসিস এলাকায় আবিস্কৃত একটি প্রাচীন সুন্দর মরুদ্যান শহর। যেটি ব্রোঞ্জ যুগের প্রথম দিকে, আনুমানিক ২৪০০ খ্রিস্টপূর্বাব্দে গোড়াপত্তন হয়েছিল। এ শহরে অন্তত ৫০০ মানুষ বসবাস করতেন। এ শহরের বাসস্থান সঠিক পরিকল্পনা মোতাবেক তৈরি হয়েছিল এবং ছোট ছোট স্ট্রিট জাতীয় রাস্তা দিয়ে বিভিন্ন এলাকা যুক্ত হয়েছিল। এই আবিষ্কার কেবল ওই অঞ্চলের তৎকালীন আর্থ-সামাজিক পরিস্থিতির খোঁজ দেয় না, একই সঙ্গে সৌদির ওই অঞ্চলের নগরায়নের দিকের ঝোঁকেরও খোঁজ দেয়।   বর্ণনা  গোটা শহরটিকে ঘিরে ছিল ইঁট-পাথরের দেওয়াল। ধ্বংসস্তূপের মধ্যে ১৪.৫ কিলোমিটার দীর্ঘ একটি দেওয়ালের খোঁজ মিলেছে। এ শহরের বাসিন্দারা কৃষি নির্ভর জীবনযাপন করত বলে গবেষকগন অনুমান করেন। এ শহরের মোট আয়তন ২.৫ হেক্টোর। দৈর্ঘ ২৫০ মিটার এবং প্রস্থ ১৩০ মিটার। এটি এই শহরের একটি কেন্দ্রীয় জেলা ছিল যা আশেপাশের আবাসিক জেলাগুলিকে অন্তর্ভুক্ত করেছিল। শহরটি প্রতিরক্ষামূলক প্রাচীর দ্বারা বেষ্টিত, যার প্রস্থ ৩.৫ থেকে ৬ মিটার। প্রাচীরটির উচ্চতা পাঁচ মিটার বা ১৬ ফুট। ধারণা করা হয় শহরটি কোন শক্তিশালী স্থানীয় কর্তৃপক্ষের আসন ছিল। এর দক্ষিণের সীমানা একটি প্রাচীর বা শুষ্ক পাথরের কাঠামো দ্বারা সংজ্ঞায়িত করা হয় এবং দু'টি বড় টাওয়ারের উপস্থিতি এটিকে কাছাকাছি প্রতিরক্ষামূলক দেওয়াল থেকে আলাদা করে।এর প্রায় এক হাজার বছর পর এটি পরিত্যক্ত হয়ে যায়।আরব মরূদ্যানে ৪ হাজার বছরের পুরনো শহরের সন্ধান, ইত্তেফাক, ৩১ অক্টোবর ২০২৪   আবিস্কারক  ফরাসি প্রত্নতত্ত্ববিদ উইলিয়াম শার্লো এবং তাঁর সহযোগীরা প্রাচীন শহরটির ধ্বংসস্তূপটিকে খুঁজে বের করেছেন।   আরও দেখুন   সৌদি আরবের ইতিহাস  তথ্যসূত্র   বিষয়শ্রেণী:আরব উপদ্বীপ বিষয়শ্রেণী:সৌদি আরবের মরূদ্যান বিষয়শ্রেণী:সৌদি আরবের বিশ্ব ঐতিহ্যবাহী স্থান বিষয়শ্রেণী:ঐতিহাসিক অঞ্চল বিষয়শ্রেণী:মধ্যপ্রাচ্যের ইতিহাস বিষয়শ্রেণী:প্রাচীন নগর বিষয়শ্রেণী:প্রত্নতত্ত্ব জাতীয় স্থান বিষয়শ্রেণী:প্রাগৈতিহাসিক শিল্পকলা
থাম্ব| টমাস ক্রসবি উইলিয়াম ট্রেভর, 22 তম ব্যারন ডেকার টমাস ক্রসবি উইলিয়াম ট্রেভর, ২২ তম ব্যারন ড্যাকার (৫ ডিসেম্বর ১৮০৮ - ২৬ ফেব্রুয়ারি ১৮৯০) একজন ব্রিটিশ জমির মালিক এবং রাজনীতিবিদ ছিলেন।   রাজনৈতিক পেশা  ১৮৪৭ সালে হার্টফোর্ডশায়ারের তিনজন প্রতিনিধির একজন হিসাবে ডাকারকে সংসদে ফেরত দেওয়া হয়েছিল, এই আসনটি তিনি ১৮৫২ সাল পর্যন্ত অধিষ্ঠিত ছিলেন। পরের বছর তিনি তার বাবার স্থলাভিষিক্ত হন এবং হাউস অফ লর্ডসে প্রবেশ করেন। ১৮৬৫ থেকে ১৮৬৯ সালের মধ্যে তিনি এসেক্সের লর্ড লেফটেন্যান্ট হিসেবে দায়িত্ব পালন করেন।   তথ্যসূত্র         বহিঃসংযোগ     বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:হার্টফোর্ডশায়ারের যুক্তরাজ্যের সংসদ সদস্য বিষয়শ্রেণী:১৮৯০-এ মৃত্যু বিষয়শ্রেণী:১৮০৮-এ জন্ম
থাম্ব| জেরুসালেমের হিব্রু বিশ্ববিদ্যালয়ের অধ্যাপক রাফেল মেচৌলাম ১৯৬৪ সালে (ইয়েচিয়েল গাওনির সাথে) টিএইচসি কে গাঁজা থেকে বিচ্ছিন্ন করেছিলেন এবং পরে আনন্দমাইড আবিষ্কার করেছিলেন। ইসরায়েলে গাঁজা নির্দিষ্ট চিকিৎসা ব্যবহারের জন্য অনুমোদিত এবং বিনোদনমূলক ব্যবহারের জন্য বেআইনি কিন্তু আংশিকভাবে অপরাধমুক্ত করা হয়েছে, বাড়িতে ব্যবহারের জন্য ১৫ গ্রাম বা তার কম রাখার জন্য সাধারণত কর্তৃপক্ষ দ্বারা আইন প্রয়োগ করা হয় না। ২০১০-এর দশকে চিকিৎসা এবং বিনোদনমূলক উভয় উদ্দেশ্যেই ক্রমবর্ধমান ব্যবহার এবং প্রাথমিকভাবে এই উদ্দেশ্যে নিবেদিত একটি রাজনৈতিক দল প্রতিষ্ঠার সাথে ২০১০-এর দশকে গাঁজার সম্পূর্ণ অপরাধমুক্তকরণের জন্য পাবলিক এবং ক্রস-পার্টি রাজনৈতিক সমর্থন বৃদ্ধি পায়; ১৯ জুলাই, ২০১৮-এ, নেসেট অপরাধমূলককরণের জন্য একটি বিল অনুমোদন করে, যদিও বিনোদনমূলক গাঁজা ব্যবহারের সমর্থকরা জোর দিয়েছিল যে এটি সম্পূর্ণ অপরাধমূলককরণের প্রতিনিধিত্ব করে না।  আইনটি ১ এপ্রিল, ২০১৯ থেকে কার্যকর হয়েছে।  ২৫ জুন, ২০২০-এ, ৫০ গ্রাম পর্যন্ত গাঁজার দখলকে অপরাধমুক্ত করার জন্য নকশা করা আরও আইন নেসেটের মাধ্যমে পাস করা শুরু হয়েছিল।   বর্তমান নিয়মের অধীনে, প্রথম এবং দ্বিতীয়বার জনসমক্ষে গাঁজা ব্যবহার করা নাগরিকদের গ্রেপ্তার করা যাবে না যদি তাদের গাঁজা ব্যবহারের কোনও পূর্ববর্তী রেকর্ড না থাকে তবে প্রথমবার ১০০০ ইসরায়েলী সেকেল (প্রায় $৩১০) এবং ২০০০ (প্রায় $৬২০) জরিমানা হতে পারে) দ্বিতীয় বার; এই জরিমানা থেকে সংগৃহীত অর্থ শিক্ষা এবং পুনর্বাসন কর্মসূচিতে সহায়তা করার জন্য ব্যবহার করা হয়।   ইসরায়েলি বিজ্ঞানীরা ১৯৬০-এর দশক থেকে গাঁজার বৈশিষ্ট্য এবং চিকিৎসা প্রয়োগের উপর গবেষণা পরিচালনা করেছেন, উল্লেখযোগ্য আবিষ্কারগুলি প্রথমে জেরুসালেমের হিব্রু বিশ্ববিদ্যালয়ের রাফায়েল মেচৌলাম এবং ইয়েচিয়েল গাওনি দ্বারা করা হয়েছিল, যারা ১৯৬৪ সালে গাঁজা থেকে টিএইচসি বিচ্ছিন্ন করেছিলেন এবং পরে আনন্দমাইড এবং গাঁজা আবিষ্কার করেছিলেন, যা ১৯৯০ সাল থেকে চিকিৎসা উদ্দেশ্যে ব্যবহার করা বৈধ।  ২০১৭ সালে একটি সমীক্ষায় দেখা গেছে যে ১৮ থেকে ৬৫ বছর বয়সের মধ্যে ২৭% ইসরায়েলি গত বছরে গাঁজা সেবন করেছে, যা ২০০৯ সালে ৮.৮% থেকে বেড়েছে, যা বিশ্বে বার্ষিক গাঁজা ব্যবহারের সর্বোচ্চ হার, তারপরে রয়েছে আইসল্যান্ড এবং যুক্তরাষ্ট্র যথাক্রমে ১৮% এবং ১৬%।    তথ্যসূত্র    আরও পড়া      বহিঃসংযোগ    ২০০৫ সালে ফার্মোস এবং রাফেল মেকোলামের অগ্রগামী কাজের উপর রিপোর্ট, কারিন ক্লুস্টারম্যান ইহুদি টেলিগ্রাফিক এজেন্সির জন্য লিখেছেন    বিষয়শ্রেণী:দেশ অনুযায়ী গাঁজা
বীরু কৃষ্ণণ একজন ভারতীয় অভিনেতা ও কত্থক নৃত্যশিল্পী ছিলেন।  জীবনী বীরু কৃষ্ণণ চলচ্চিত্রে অভিনয় করতেন। এছাড়া, তিনি কত্থক প্রশিক্ষণ দিতেন। প্রিয়াঙ্কা চোপড়া, ক্যাটরিনা কাইফ, করণবীর বোহরা, আথিয়া শেট্টির মত অভিনয়শিল্পীরা তার কাছে কত্থক শিখেছেন। তিনি আকেলে হাম আকেলে তুম, রাজা হিন্দুস্তানী, ইশক ও দুলহে রাজা র মত চলচ্চিত্রে অভিনয় করেছেন।  বীরু কৃষ্ণণ ২০১৯ সালের ৭ নভেম্বর মুম্বাইয়ে প্রয়াত হন।  নির্বাচিত চলচ্চিত্র তালিকা  হাম হ্যায় রাহি পেয়ার কে (১৯৯৩)  তাড়িপার (১৯৯৩)  রাজা (১৯৯৫)  আকেলে হাম আকেলে তুম (১৯৯৫)  রাজা হিন্দুস্তানী (১৯৯৬)  অগ্নি মোর্চা (১৯৯৭)  ইশক (১৯৯৭)  জোর (১৯৯৮)  দুলহে রাজা (১৯৯৮)  পেয়ার কই খেল নাহিঁ (১৯৯৯)  মা কসম (১৯৯৯)  মেলা (২০০০)  আখিওঁ সে গোলি মারে (২০০২)  কাজরারে (২০১০)  তথ্যসূত্র  বহিঃসংযোগ  বিষয়শ্রেণী:হিন্দি চলচ্চিত্র অভিনেতা বিষয়শ্রেণী:২০১৯-এ মৃত্যু বিষয়শ্রেণী:ভারতীয় পুরুষ নৃত্যশিল্পী বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:১৯৫৯-এ জন্ম
বাহাদুরশাদী ইউনিয়ন বাংলাদেশের গাজীপুর জেলার কালীগঞ্জ উপজেলার অন্তর্গত একটি ইউনিয়ন।   অন্যান্য তথ্য-উপাত্ত ঐতিহ্যবাহী বাহাদুরসাদী ইউনিয়নে বেশির ভাগ লোক আঞ্চলিক ভাষায় কথা বলে। এখানে মুসলিম ও হিন্দু ধর্মের লোক বসবাস করে। এবং সকলেই নিজ নিজ ধর্ম স্বাধীন ভাবে পালনকরে। যেমনঃ মুলমানরা নামাজ-রোজা, ও ঈদ উৎসব পালন করে এবং হিন্দুরা বিভিন্ন পুজা উৎসব পালন করে থাকেন।  শিক্ষা  অর্থনীতি  উল্লে­খযোগ্য স্থান ও স্থাপনা  ব্যক্তিত্ব আরও  বারিষাব ইউনিয়ন  আয়তন জনসংখ্যা প্রশাসনিক এলাকা  গ্রাম সূমহের নাম ১। বাশাইর  ২। বাহাদুরসাদী  ৩। দক্ষিণবাগ  ৪। খলাপাড়া  ৫। খলাপাড়া  ৬। খলাপাড়া  ৭। ঈশ্বরপুর  ৮। ধোলাসাদুখা  ৯। বেতুয়া   অবস্থান ও সীমানা  শিক্ষা ব্যবস্থা  শিক্ষা প্রতিষ্ঠান ঈশ্বরপুর সরকারি প্রাথমিক বিদ্যালয় ঈশ্বরপুর হাজী খোদা নেওয়াজ সরকারি প্রাথমিক বিদ্যালয় এছাড়াও কিছু ব্যাক্তিমালিকানাধীন কিন্ডারগার্টেন রয়েছে   যোগাযোগ ব্যবস্থা   ধর্মীয় উপাসনালয়  খাল ও নদী  হাট-বাজার  দর্শনীয় স্থান  জনপ্রতিনিধি  আরও দেখুন   তথ্যসূত্র  বহিঃসংযোগ  বিষয়শ্রেণী:কালীগঞ্জ উপজেলা, গাজীপুরের ইউনিয়ন
উইকি লাভস উইমেন দক্ষিণ এশিয়া উইকিপিডিয়ায় লিঙ্গ ব্যবধান হ্রাস করা এবং দক্ষিণ এশীয় নারীদের সম্পর্কে জীবনী তৈরি করার জন্য একটি নিবন্ধ লেখার প্রতিযোগিতা। নিবন্ধ লেখার প্রতিযোগিতাটি প্রতিটি ভাষা থেকে নির্দিষ্ট সংখ্যক সমন্বয়কারীর সহায়তায় দক্ষিণ এশীয় উইকিপিডিয়া সম্প্রদায়গুলিতে আয়োজন করা হয়। এ বছর প্রকল্পটি ১ সেপ্টেম্বর, ২০২১ থেকে ৩০ সেপ্টেম্বর, ২০২১ তারিখ পর্যন্ত চলবে।  প্রতিযোগিতার নিয়মাবলী সৃষ্ট নিবন্ধ অন্তত ৩০০০ বাইট ও ৩০০ শব্দ যুক্ত হতে হবে।   যান্ত্রিক অনুবাদ গ্রহণযোগ্য নয়।  নিবন্ধগুলি ১ সেপ্টেম্বর থেকে ৩০ সেপ্টেম্বর ২০২১ সালের মধ্যে তৈরি করতে হবে।  নিবন্ধগুলি দক্ষিণ এশিয়া ও সংশ্লিষ্ট অঞ্চলের নারী, নারীবাদ, নারীর ক্ষমতায়ন, এলজিবিটি এবং লিঙ্গ বৈষম্য বিষয়ক হতে হবে।  নিবন্ধগুলি উইকিপিডিয়ার নীতি অনুসারে সঠিক তথ্যসূত্র সহকারে তৈরি করতে হবে। নতুন নিবন্ধে বা সম্প্রসারণে কোনও কপিরাইট লঙ্ঘন এবং উল্লেখযোগ্য সমস্যা থাকা যাবে না।  নিবন্ধগুলি উইকিপিডিয়ার নীতি অনুসারে সঠিক তথ্যসূত্র সহকারে তৈরি করতে হবে। নতুন নিবন্ধে কোনও কপিরাইট লঙ্ঘন এবং উল্লেখযোগ্য সমস্যা থাকা যাবে না। ... বিস্তারিত নিয়মাবলী  পুরস্কারকেবল বাংলা উইকিপিডিয়ার জন্য  প্রতিযোগিতায় অবদানকারী এবং বিচারকগণ অনলাইন সার্টিফিকেট পাবে  কমপক্ষে ১টি নিবন্ধ গৃহীত হলে অংশগ্রহণকারী উইকিপদক পাবে  শীর্ষ তিনজন অবদানকারীকে গিফট ভাউচার প্রদান করা হবে  ১ম পুরস্কার - ১২ ডলার মূল্যের গিফট ভাউচার  ২য় পুরস্কার - ১০ ডলার মূল্যের গিফট ভাউচার  ৩য় পুরস্কার - ৮ ডলার মূল্যের গিফট ভাউচার  বাংলা উইকিপিডিয়া সহ সকল প্রকল্প মিলিয়ে সকল প্রকল্প মিলিয়ে ৩ জন শীর্ষ নিবন্ধ তৈরিকারীকে নিম্নলিখিত পুরস্কার দেয়া হবে:  ১ম পুরস্কার - ২৫০ ডলার মূল্যের গিফট ভাউচার  ২য় পুরস্কার - ১৫০ ডলার মূল্যের গিফট ভাউচার  ৩য় পুরস্কার - ১০০ ডলার মূল্যের গিফট ভাউচার  অংশগ্রহণকারীদের জন্য নির্দেশিকাপ্রতিযোগিতা সংক্রান্ত আরও কিছু মন্তব্য ও পরামর্শ: যেকোন লগ-ইনকৃত/প্রবেশরত অ্যাকাউন্ট থেকে এই প্রতিযোগিতায় অংশ নেওয়া যাবে। প্রতিযোগিতাটি ১ সেপ্টেম্বর ২০২১ থেকে আগামী ৩০ সেপ্টেম্বর ২০২১ পর্যন্ত চলমান থাকবে।  আপনি কি অংশগ্রহণ করতে প্রস্তুত?অংশগ্রহণকারী হিসেবে আপনার ‘ব্যবহারকারী নাম’ যুক্ত করতে নিচের বোতামে ক্লিক করুন...  অংশগ্রহণ করুন  আপনার যদি কোন পরামর্শ বা মতামত থাকে, তাহলে নির্দ্বিধায় এখানে বার্তা প্রদানের মাধ্যমে আয়োজকদের কাছে তা পৌঁছাতে পারেন কিংবা আপনি সরাসরি আয়োজকদের সঙ্গে যোগাযোগ করতে পারেন। আয়োজক শাকিল হোসেন নেট্টিমি সুজাতা  বিষয়শ্রেণী:উইকি লাভস উইমেন দক্ষিণ এশিয়া ২০২১
স্যার জন পিটার গ্রান্ট জিসিএমজি, কেজিবি (২৮ নভেম্বর ১৮০৭ – ৬ জানুয়ারি ১৮৯৩) হলেন একজন ব্রিটিশ পদস্থ সরকারি কর্মকর্তা এবং বেঙ্গল প্রেসিডেন্সির দ্বিতীয় লেফটেন্যান্ট গভর্নর। তিনি ১৮৫৯ সাল থেকে ১৮৬২ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।   জন্ম ও প্রাথমিক জীবন    আরও দেখুন   লেফটেন্যান্ট গভর্নর;  বেঙ্গল প্রেসিডেন্সি।   তথ্যসূত্র    আরও পড়ুন      বহিঃসংযোগ   লেফটেন্যান্ট গভর্নর - বাংলাপিডিয়া হতে সংকলিত নিবন্ধ।  বিষয়শ্রেণী:১৮০৭-এ জন্ম বিষয়শ্রেণী:১৮৯৩-এ মৃত্যু বিষয়শ্রেণী:বাংলার লেফটেন্যান্ট গভর্নর বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ
সমিত দাশগুপ্ত ডিউক বিশ্ববিদ্যালয়ের গণিতের অধ্যাপক, বীজগাণিতিক সংখ্যাতত্ত্বে কাজ করছেন।   জীবনী  সমিত ১৯৯৫ সালে মন্টগোমেরি ব্লেয়ার হাই স্কুল থেকে স্নাতক হন এবং ১৯৯৫ সালে ওয়েস্টিংহাউস সায়েন্স ট্যালেন্ট সন্ধানে শিনজেলের হাইপোথিসিস এইচ নিয়ে একটি প্রকল্পের মাধ্যমে চতুর্থ স্থান অর্জন করেন।  তারপরে তিনি হার্ভার্ড বিশ্ববিদ্যালয়ে পড়াশোনা করেন, যেখানে তিনি ১৯৯৯ সালে স্নাতক ডিগ্রি লাভ করেছিলেন। ২০০৪ সালে, দাশগুপ্ত কেন রিবেট এবং হেনরি ডারমন এর তত্ত্বাবধানে ক্যালিফোর্নিয়া বিশ্ববিদ্যালয়, বার্কলে থেকে গণিতে পিএইচডি পেয়েছিলেন।  দাশগুপ্ত আগে ক্যালিফোর্নিয়া, সান্তা ক্রুজ বিশ্ববিদ্যালয়ের অনুষদের সদস্য ছিলেন। ২০২০ হিসাবে, তিনি ডিউক বিশ্ববিদ্যালয়ের গণিতের অধ্যাপক।   গবেষণা  দাশগুপ্তের গবেষণাটি এল-ফাংশনগুলির বিশেষ মান, অ্যাবেলীয় জাতগুলির বীজগণিতের পয়েন্টগুলি এবং সংখ্যার ক্ষেত্রগুলির ইউনিটগুলির উপর দৃষ্টি নিবদ্ধ করে। বিশেষত, দাশগুপ্তের গবেষণাটি স্টার্কের অনুমান এবং হিগনার পয়েন্টগুলিতে আলোকপাত করেছে ।    পুরস্কার  ২০০৯ সালে, দাশগুপ্ত স্লোয়ান গবেষণা ফেলোশিপ পেয়েছিলেন।   নির্বাচিত প্রকাশনা    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ডিউক বিশ্ববিদ্যালয়ের শিক্ষক বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর গণিতবিদ বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:২১শ শতাব্দীর মার্কিন গণিতবিদ বিষয়শ্রেণী:আমেরিকান ম্যাথমেটিকাল সোসাইটির সভ্য
thumb|২০২৩ সালে ভলম সারালিসা ভলম (জন্ম ২৪ জুন ১৯৮৫, হেচিঙ্গেন, পশ্চিম জার্মানি) একজন জার্মান অভিনেত্রী। তিনি ক্লাউস লেমকের চলচ্চিত্র ফিনালের প্রধান চরিত্রে অভিনয়ের জন্য বিশেষভাবে পরিচিত।। ভলম ফ্রাইজিংয়ে বেড়ে ওঠেন এবং সেখানেই মাধ্যমিক বিদ্যালয়ে পড়াশোনা করেন। তার শিক্ষাজীবনের একটি অংশ গ্যাব্রিয়েল-ভন-সাইডল-জিমনাসিয়াম বাড টোলজে সম্পন্ন হয়।  ২০১১ সালে ভলম গণচাঁদায় নির্মিত জার্মান চলচ্চিত্র হোটেল ডিজায়ার-এ সম্পূর্ণ নগ্ন এবং অকৃত্রিম যৌন দৃশ্যে অভিনয় করেন।।   চলচ্চিত্র তালিকা   অভিনেত্রী হিসেবে   ২০০৭: ফাইনালে (টিভি চলচ্চিত্র)   ২০০৮: ড্যান্সিং উইথ ডেভিলস (টিভি চলচ্চিত্র)   ২০০৯: ডন (স্বল্পদৈর্ঘ্য)   ২০১০: শ্মুটজিগার জুডেন (টিভি চলচ্চিত্র)   ২০১১: হোটেল ডিজায়ার (স্বল্পদৈর্ঘ্য)   ২০১১: এসওকেও ৫১১৩: বিস(স) ইন আলে ইভিগকেইট (টিভি সিরিজ পর্ব)   ২০১২: ডাস ইস্ট জা দাস লেবেন জেলবস্ট!   ২০১২: বার্লিন ফার হেলডেন   ২০১৩: আর্ট গার্লস   ২০১৫: ডাই ভেরভান্ডলাং   ২০১৫: টাইম টু সে গুডবাই   ২০১৬: শেকসপিয়ারস লেটজ্টে রুন্ডে   ২০১৭: মর্ডকমিশন ইস্তানবুল: আইন ডর্ফ উন্টার ভারডাখ্ট (টিভি সিরিজ পর্ব)   ২০১৭: ফিগারোস ভোলফে   ২০১৭: ফিকেফুক্স   ২০২১: এনফ্যান্ট টেরিবল   ২০২১: আলস সুসান সন্টাগ ইম পাবলিকাম জাস  প্রযোজক হিসেবে   ২০১৫: ডাই ভেরভান্ডলাং   ২০১৬: ইনস্ট্রুমেন্টাল মিউজিক (লেদার রিপোর্ট ব্যান্ডের মিউজিক ভিডিও)   ২০১৭: ফিকেফুক্স   ২০১৮: আম ড্রাহ্ট ডের জাইট (স্বল্পদৈর্ঘ্য)   ২০২১: অ্যালোন টুগেদার (আর্ট ফিল্ম)   ২০২১: ইলসে (স্বল্পদৈর্ঘ্য)   ২০২১: দ্য সাইলেন্ট ফরেস্ট (শোয়াইগেন্ড স্টেহট ডের ওয়াল্ড)  পরিচালক হিসেবে   ২০১৬: ইনস্ট্রুমেন্টাল মিউজিক (লেদার রিপোর্ট ব্যান্ডের মিউজিক ভিডিও)   ২০১৮: আম ড্রাহ্ট ডের জাইট (স্বল্পদৈর্ঘ্য)   ২০২২: দ্য সাইলেন্ট ফরেস্ট (শোয়াইগেন্ড স্টেহট ডের ওয়াল্ড)  লেখিকা হিসেবে   ২০১৮: আম ড্রাহ্ট ডের জাইট (স্বল্পদৈর্ঘ্য)   ২০২১: আলস সুসান সন্টাগ ইম পাবলিকাম জাস   তথ্যসূত্র   বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান অভিনেত্রী বিষয়শ্রেণী:জার্মান টেলিভিশন অভিনেত্রী বিষয়শ্রেণী:জার্মান চলচ্চিত্র অভিনেত্রী
ব্যাঙ্গালোর রেলওয়ে বিভাগ ভারতীয় রেলওয়ের দক্ষিণ পশ্চিম রেলওয়ে অঞ্চলের অধীনে তিনটি রেলওয়ে বিভাগের একটি। এই রেলওয়ে বিভাগটি ১৯৭১ সালে গঠিত হয়েছিল এবং এর সদর দপ্তর ভারতের কর্ণাটক রাজ্যের ব্যাঙ্গালোরে অবস্থিত।  মাইসুরু রেলওয়ে বিভাগ, এবং হুব্বলি রেলওয়ে বিভাগ হল SWR জোনের অধীনে অন্যান্য রেলওয়ে বিভাগ যার সদর দপ্তর হুব্বলিতে অবস্থিত।   ব্যাঙ্গালোর ডিভিশনের সার্বিক ভারপ্রাপ্ত বিভাগীয় রেলওয়ে ম্যানেজার (ডিআরএম) হলেন শ্যাম সিং।    রেলওয়ে স্টেশন এবং শহরের তালিকা  তালিকায় ব্যাঙ্গালোর রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।  স্টেশনের বিভাগ স্টেশনের সংখ্যা স্টেশনের নাম এ-১ ক্যাটাগরি 3 কেএসআর বেঙ্গালুরু, , এসএমভিটি বেঙ্গালুরু একটি বিভাগ 11 বাঙ্গারাপেট, , , , , কুপ্পাম, মালুর, , কোলার, চিন্তামণি,  বি ক্যাটাগরি 3 সত্য সাই প্রশান্তি নিলয়ম, ধর্মপুরী, হোসুর সি ক্যাটাগরি (শহরের স্টেশন) 3 মারিকুপ্পাম, ওরগাম, করোমন্ডেল ডি ক্যাটাগরি - - ই ক্যাটাগরি - - F ক্যাটাগরিহল্ট স্টেশন - - মোট 20 - যাত্রীদের জন্য বন্ধ স্টেশন -  থানিসান্দ্রা স্টেশন   তথ্যসূত্র   বিষয়শ্রেণী:ভারতীয় রেলের বিভাগ